Odense Adresse-Contoirs Efterretninger, 1846-06-01
Fædrelandet. Blandinger. i Polen. Sverrig. en anden Sangs Afsyngelse udbragte Kammerraad Rasmussen en Skaal for Journalisterne. Redacteur Grune udbragte derpaa en Skaal for en Udvidelse af Valgmaaden og af Stænderinstitutionen; Kjøbmand Thune for Dhrr. Lehmann, Helweg og Poulsen; Hr. Poulsen takkede som eneste Tilstedeværende af de Tre paa egne og de Fraværendes Vegne. Kæmner Krogh udbragte derpaa en Skaal for en kraftig Folkevillie; Cand. Lassen for den oplyste Bondestand; Kjøbmand Nathanson for de tilstedeværende Svenske, for hvilken Skaal Dr. Sturtzenbecker takkede, og efterat han havde gjort Selskabet bekjendt med nogle Anliggender betræffende hans egen Person, udbragte han den høist betydningsfulde og vittige Skaal: "Mere Frihed og lidt mindre Smør i Danmark. Sluttelig udbragtes Festcommitteens Skaal. Man gik nu hen til Haabets Steen, hvorfra Cand. Lassen efter et kort Foredrag udbragte et Leve for enhver fædrenelandsk Mand og Qvinde, men især for dem, der besøge Egebæksvang den 28 Mai. Forsamlingen udbrød derpaa i et Længe leve for Taleren, hvorpaa han udbragte et Leve for 28 Maiselskabet i Egebæksvang. Cand. Goldschmidt blev opfordret til at tale, men gjorde det kun nødtvungen og sagde, at han ikke havde Noget at tale om, at der nu i sex, syv Aar var talt nok i Danmark, og at Man maatte vente indtil der kom en Handling, hvorom det var værdt at tale. Dr. Sturtzenbecker holdt atter en Tale. - Forsamlingen skiltes nu ad og spadserede rundt omkring i den smukke Egn, som Man rigtig kunde nyde i det delige Veir, indtil Dandsen begyndte i Salonen, Alle Høie og Lave, deeltoge deri uden Forskiel, naar de løste Billet, som kostede 1 Rbd. Kl. 10 afbrændtes et smukt Fyrværkeri, der tog sig godt ud mellem Træerne og endte med et Transparent med Hs. Maj. Kongens og den afdøde Konges Navnetræk, der senere forandredes og fremstillede Frederik den 6tes billede. Dette var Festens Slutning, skjøndt Man endnu vedblev at dandse; en herlig Stemning herskede under hele Festen, Man mærkede ingen Standsforskjel, den var vegen for Lysten til at more sig. - (Den Skaal, som Cand. Kjær udbragte for Kronprindsen lod ifølge Kbhposten saaledes: "Mine Herrer, Den Skaal, jeg vil tage mig den Frihed at udbringe, er paa en Maade ikke en Skaal for Virkeligheden, men kunde maaskee kaldes en Skaal for Haabet. Det er en Skaal for Danmarks Haab, for den regjerende Konges Søn, den Mand, til hvem Oldingen og Manden, til hvem Qvinden og Drengen, men til hvem dog fornemmelig, om jeg tør sige saa, den for Frihed og Ære, og overhovedet for Skjønt og Godt begeistrede Yngling sætter sin Lid, sætter sit Haab. Han færdes for Øieblikket paa fjerne Vande, hvor han rimeligviis, under det raske Søliv, recreerer sig efter et ceremonielt og trivielt Hofliv. Skulle vi ikke, m. H. ønske, at han maa komme tilbage sund paa Sjæl og Legeme, og at han engang i Tiden paa rette Maade vil røgte det høie Kald, hvortil han af Forsynet er beskikket, saa at han ei blot maa kunne kaldes En af de Kaldede, men ogsaa Een af de Udvalgte. Jeg tillader mig, mine Herrer, at udbringe en Skaal for Danmarks kjære Søn, og, da desværre vore bedste Glæder bestaae i Haabet, en Skaal for Danmarks Haab: "Hs. Kongelige Høihed Kronprindsen."